Lou Handman

Lou Handman (10. syyskuuta 1894 New York – 9. joulukuuta 1956 Flushing) oli yhdysvaltalainen lauluntekijä. Hän työskenteli varhaisella urallaan vaudevillessa pääasiassa Australiassa ja New Yorkissa. Hän palveli ensimmäisessä maailmansodassa ja jatkoi sen jälkeen työtään pianistina ja vaudevillelaulajien säestäjänä.

Handman teki yhteistyötä useiden suurten Tin Pan Alley -sanoittajien kanssa. Hänen hitteihinsä lukeutuu "Are You Lonesome Tonight?", jonka hän teki yhteistyössä Roy Turkin kanssa. Hän teki Turkin kanssa myös muita lauluja. Muita sanoittajia, joiden kanssa Handman teki yhteistyötä, olivat Archie Gottler ja Harry Harris.

Handman otettiin Songwriters Hall of Fameen vuonna 1975.

Lähteet 

Yhdysvaltalaiset lauluntekijät
Vuonna 1894 syntyneet
Vuonna 1956 kuolleet
Songwriters Hall of Fame